paragraph_text: Kada se uvede kao nadogradnja GPRS sustava, potrebno je napraviti hardverske promjene u radio dijelu (bazne stanice i njihovi kontroleri). Bazne stanice moraju imati novu opremu za primopredaju koja podržava EDGE modulaciju i novi softver koji će omogućiti odgovarajući protokol za prijenos paketa podataka. Tako, nakon uvođenja EDGE tehnologije, stanice imaju dvije vrste primopredajnika: standardni GSM primopredajnik i EDGE primopredajnik. Također su potrebne određene nadopune mreže (snaga, pokrivenost, raspodjela frekvencija, upravljanje GSM kanalima) i određene promjene softvera u ostatku mreže, osim servisnog čvora i ulaznog čvora.